Tiedote lääketieteen opetusvastaanotolle tulevalle potilaalle

|  |  |
| --- | --- |
| Kuvaus: | Tiedote lääketieteen opetusvastaanotosta |

Sinulle on varattu aika Naisten poliklinikan opetusvastaanotolle.

Vastaanottosi yhteydessä annetaan opetusta lääketieteenopiskelijoiden pienryhmälle. Potilaskohtaamiseen perustuva oppiminen on erittäin tärkeää lääkäriksi valmistuvalle.

Kaksi opiskelijaa haastattelee sinut ensin. Tämän jälkeen opettajalääkärin (professori/ kliininen opettaja) johdolla perehdytään asiaasi. Tutkimustilanteeseen osallistuvat nämä kaksi opiskelijaa ja heistä vain toinen tutkii sinut opettajan kanssa. Opettajalääkäri huolehtii tarvittavista lisätutkimuksista ja vastaa hoidostasi.

Opetusvastaanotolla asiaasi käsitellään hyvin perusteellisesti. Toivomme, että varaat käyntiin aikaa 1-2 tuntia.